יוצר הדמעות (סרט)

יוצר הדמעות (באיטלקית: Fabbricante di lacrime) הוא סרט נעורים איטלקי מסוגת דרמה רומנטית, המבוסס על רומן רב-מכר בעל אותו שם מאת ארין דום. הסרט בוים ונכתב על ידי אלסנדרו ג'נובזי, יחד עם כתיבתה של אלאונורה פיוריני, והופק על ידי אלסנדרו אוסאי ואיג'יניו סטראפי. חברת ההפקה של הסרט היא Colorado Film שבבעלות Rainbow S.p.A. הסרט יצא ב-4 באפריל 2024 בשירות הסטרימינג נטפליקס, ולצד הפצתו יצאה לאור גרסה חדשה של הרומן המותאמת לסרט. הסרט קיבל ביקורות מעורבות מן המבקרים. שלושה ימים לאחר הפצתו הוא דורג במקום הראשון במצעד הסרטים העולמי של נטפליקס, הסרט האיטלקי הראשון שזכה להישג זה, כאשר נודע שבמחצית הראשונה של שנת ההפצה צפו בו 53 מיליון צופים. ניקה וריג'ל הם שני נערים שאומצו על ידי אותה משפחה לאחר ילדות קשה בבית יתומים. במהלך הסרט השניים מפתחים זה כלפי זה רגשות עזים ומפתיעים. ניקה (קתרינה פריולי) – נערה בעלת לב טוב שמוצאת את עצמה מתמודדת עם אתגרי החיים באומץ ובנחישות. ריג'ל (סימון בלדסרוני) – צעיר בעל כאב ושנאה. היה הילד האהוב על ידי בעלת בית היתומים. מאומץ ביחד עם ניקה לאותה המשפחה. במהלך הסרט מגלים את אהבתו האובססיבית והעזה לניקה. ריג'ל לא אומץ על ידי אף משפחה כי רצה להישאר עם ניקה בבית היתומים. מרגרט (סברינה פאראואיצ'יני) – מנהלת בית יתומים. ליונל (אלסנדרו בדטי) – מחזר שמעוניין בניקה. אנה (רוברטה רובלי) – אם המשפחה המאמצת של ניקה וריג'ל. איבדה את בנה. נורמן (אורלנדו צ'ינקו) – אבי המשפחה המאמצת של ניקה וריג'ל. איבד את בנו. אדלין (אקו אנדריולו רנזי) – חברת ילדות של ניקה. בילי (ניקי פסרלה) – אחת מחברותיה של ניקה. מיקי (סבבה רומנה קנדלטה) – אחת מחברותיה של ניקה. "יוצר הדמעות" הוא רומן איטלקי שנכתב על ידי ארין דום, אשר יצא לאור באיטליה על ידי Salani בשנת 2021. הרומן זכה לפרסום רב בזכות הרשת החברתית טיקטוק, ובהמשך הוכר כרב-מכר שמכר כמעל 450 אלף עותקים. במאי 2022 הוכרז שסרט שמבוסס על הרומן יופק על ידי Colorado Film שבבעלות Rainbow S.p.A. עוד נודע שכתיבת התסריט כבר החלה, ובקרוב תחל עבודת ליהוק לקראת הצילומים שיחלו בשנת 2023. הוקצב לסרט כשישה וחצי מיליון אירו, ללא עלות השחקנים. באוגוסט 2022 שיתף אלסנדרו אוסאי, מנכ"ל חברת Colorado Film, שהסרט הוא "האתגר הכי מרתק" עליו הוא עובד. בנוסף הוא שיתף שהסרט יותאם לבני נוער ושחברת ההפקה "תנסה לכבד את הציפיות של קהל המעריצים הגדול, תוך הבאת הערך המוסף שחייב להיות למוצר". בנובמבר 2022 סיפר איג'יניו סטראפי, מנכ"ל חברת Rainbow S.p.A, שיש לו מחויבות לספק את ציפיות מעריצי הרומן. בדצמבר 2022 שיתף סטראפי שהוא עובד באופן אישי על העיבוד לרומן, ועוד הוסיף שעובדי הסרט עובדים קשה על מנת שהתסריט יהיה כתוב בצורה הטובה ביותר, כמו כן בלמצוא את הפתרונות הוויזואליים הטובים ביותר. בפברואר 2023 הכריז אוסאי שהצילומים יחלו באותו חודש ושכל השחקנים יהיו לא מוכרים וחדשים בתחום, בדומה להפקות אחרות של החברה, על מנת שלא יקשרו אותם להפקות קודמות והם לא יהיו מעורבים בפרויקטים אחרים. במהלך צילומי הסרט נודע שהבמאי שלו הוא אלסנדרו ג'נובזי, אשר ביים פרויקטים נוספים של חברת ההפקה, ביניהם "השבוע הגרוע בחיי" ו"החתונה האיטלקית הגאה שלי". הסרט צולם כולו באיטליה על ידי לוקה אספוסיטו, אף על פי שעלילתו מתרחשת בארצות הברית. בחודש אפריל צולמו סצנות של הסרט ב-Cinecittà World שברומא. עוד באותו חודש צולמו סצנות ב-Ponte dell'Industria שבפסקארה, ולכן האזור היה סגור לתנועה. קרלו מאס, ראש העיר של פסקארה, שיתף שג'נובזי סיפר לו שהוא חיפש נואשות גשר כמו שבעיר, עד שהוא מצא אותו בתמונה שהופיעה בעיתון מקוון. בספטמבר 2023 פורסמה תצוגה מקדימה מתוך הסרט, בה מופיעים השחקנים הראשיים - קתרינה פריולי בתור ניקה וסימון בלדסרוני בתור ריג'ל. לפריולי זאת הופעת המשחק הראשונה, כאשר היא הוזמנה לאודישן לאחר עבודתה בתעשיית האופנה. ליהוקו של בלדסרוני, העוסק בשירת ראפ, משחק ודוגמנות מאז שנת 2015, התקבל "בהתלהבות רבה על ידי מעריציו ומעריציי הספר". עוד במהלך החודש נודע שצילומי הסרט עדיין נמשכים, כמן כן סטראפי ציין שהעיבוד נשאר נאמן לרומן, אם כי שונו כמה קטעים תוך שמירה על הרגעים האייקוניים ביותר. בנובמבר 2023 נודע שהסרט נמצא בתהליך פוסט-פרודקשן. הסרט נערך על ידי קלאודיו די מאורו וסימון רוסטי, והאפקטים החזותיים שלו נעשו על ידי Rainbow CGI, חברת בת של Rainbow S.p.A. לקראת הפצת הסרט פורסם שאר הליהוק שלו, אשר כולל את סברינה פאראואיצ'יני בתור מרגרט, אלסנדרו בדטי בתור ליונל, רוברטה רובלי בתור אנה, אורלנדו צ'ינקו בתור נורמן, אקו אנדריולו רנזי בתור אדלין, ניקי פסרלה בתור בילי וסבבה רומנה קנדלטה בתור מיקי. בנובמבר 2022 נודע שהסרט נועד לצאת לבתי הקולנוע לקראת סוף שנת 2023. בפברואר 2023 נאמר שהסרט ייצא לאקרנים בחודשי ספטמבר או אוקטובר באותה שנה, ושיש הצעות רבות ממפיצים שרוצים להפיץ אותו. באוגוסט 2023 שיתף אוסאי שאין לסרט תאריך יציאה מדויק, אך הוא אמור לצאת עד סוף השנה. בספטמבר 2023 הוכרז שהסרט יופץ בשירות הסטרימינג נטפליקס בשנת 2024, לאחר שהפציץ הפקות נוספות של חברות ההפקה, ביניהן "סיפור אימה קלאסי" ו"קוראים לי ונדטה". סטראפי, שידוע בחיבתו לשירות הסטרימינג, ציין באותו חודש שהסרט מתאים לבתי הקולנוע, אך בגלל שהקולנוע באיטליה חלש ולא היו הצעות ראויות ממפיצים, הוחלט להפיץ אותו באמצעות נטפליקס. עוד הוא ציין לגבי ההפצה "לא תהיה לו יציאה לקולנוע אלא אם כן נטפליקס תרצה את זה". ב-20 בפברואר 2024 פורסם טיזר הסרט ותאריך הבכורה בנטפליקס, 4 באפריל 2024. ב-14 במרץ 2024 פורסם טריילר הסרט. מוזיקת הסרט הולחנה על ידי אנדראה פאררי, כאשר הפסקול שלו יצא ב-4 באפריל 2024, יום ההפצה של הסרט. הפסקול כולל שמונה רצועות, כאשר שתי רצועות כוללות שירים מקוריים שנכתבו עבור הסרט והשאר כוללות לחנים מקוריים. השירים נקראים "Lullaby" ו-"HELL", אשר בוצעו על ידי ולנטינה קוסטנצו. בנוסף ללחנים ולשירים המקוריים, הופיעו בסרט, בין היתר, השירים "Budapest" בביצוע ג'ורג' עזרא, "Vampire" בביצוע אוליביה רודריגו ו-"I Love You" בביצוע בילי אייליש. הסרט זכה לביקורות מעורבות מהמבקרים. ב-7 באפריל 2024, שלושה ימים לאחר הפצת הסרט, הוא דורג במקום הראשון במצעד הסרטים העולמי של נטפליקס, שזהו הסרט האיטלקי הראשון שזכה להישג זה. על ההשיג הגיב סטראפי "התוצאה ההיסטורית הזו, שמעולם לא הושגה בעבר עבור סרט איטלקי, היא ניצחון יוצא דופן שממלא לא רק אותי בגאווה, אלא את כל הצוות שהקדיש מחויבות ותשוקה לפרויקט". ביוני 2024 הסרט זכה בפרס מקסימו בקטגוריית סרט דרמת הנעורים הטוב ביותר. בספטמבר 2024 דווח על ידי נטפליקס שבמחצית הראשונה של השנה צפו בסרט 53 מיליון צופים. אורורה עמידון ציינה באתר "Paste" שדמותו של ריג'ל, המגולמת על ידי סימון בלדסרוני, מזכירה לה בצורה "גרנדיוזית וקודרת" את דמותו של אדוארד קאלן מסדרת הספרים "דמדומים" שהופקה בהשראתה סדרת סרטים בעלת אותו שם. היא שיבחה את עיצוב ההפקה, וציינה שהוא "כולל מסדרונות מפותלים דמויי הארי פוטר ומדי בית ספר מסורתיים". צ'יקה בלוני כתבה באתר "Style Magazine" שהסרט מתחיל טוב, אולם לאחר מכן הוא "יורד לבנאליות". עוד היא ציינה שהצילום ברמה טובה, אך התסריט לא, מפני שהוא לא מתמקד באלמנטים רבים שהופיעו בסרט, "כמו האבל שבו מעורבת המשפחה המאמצת והאהבה בין החברים לכיתה". דמיאנו פנאטוני כתב באתר "Movieplayer.it" שהדיאלוגים בסרט מוגזמים, "וכך גם הביצוע המעורב של צוות השחקנים". באתר "Today" כתבה מריאנה סיארנטה שהסרט הוא "אכזבה עצומה", וש"אפשר לראות כבר מהדקות הראשונות של הסרט שמשהו לא עובד בו". היא הוסיפה שהדמויות אינן נחקרות לעומק ומתוארות כראוי, מה שגורם לצופה הרבה זמן לנסות להבין את סיפוריהן, להיקשר לאישיותן ולהזדהות עם הכאב שלהן. היא סיכמה שהסרט הוא "גס, נמהר, פשטני ובלתי מרגש בעליל". באתר "Gamesurf" הסרט קיבל ציון 6.5, כאשר קיארה פולי שיבחה את השחקנים, הבימוי והצילום. באתר "IO Donna" ציינה אלזה אונגרי שהסרט "טוב מאוד" ושהוא עיבוד מצוין לרומן. סטראפי שיתף שהוא מתחרט שהוא הוריד הרבה עלילות משנה שהופיעו ברומן מהסרט, ולכן הוא שוקל להפיק סדרת טלוויזיה שתהיה המשכון לסרט ותתמקד בעלילות שלא הופיעו. עוד הוא ציין שהפקת הסדרה תלויה בנטפליקס. "יוצר הדמעות", במסד הנתונים הקולנועיים IMDb (באנגלית) "יוצר הדמעות", באתר נטפליקס "יוצר הדמעות", באתר Rotten Tomatoes (באנגלית) "יוצר הדמעות", באתר Metacritic (באנגלית) "יוצר הדמעות", במסד הנתונים הקולנועיים KinoPoisk (ברוסית) שי שגב, חדש בטלוויזיה: יום חמישי, 04 באפריל 2024, באתר ג'ירפה, 3 באפריל 2024 פרנצ'סקה ד'אנג'לו, Alessandro Usai: I cinema come luoghi da “abitare”, באתר Business People‏, 7 באוגוסט 2023 אילריה קוסטייב, Il Fabbricante di lacrime, la sceneggiatrice Eleonora Fiorini: “Nel film c’è la stessa potenza del libro”, באתר Fanpage.it‏, 4 באפריל 2024 מריאנה סיארנטה, Eleonora Fiorini: "Fabbricante di lacrime non è il nuovo Twilight. Le soap opera? Sbaglia chi le sottovaluta", באתר Today‏, 4 באפריל 2024 פאולה מריה פארינה, ‘Fabbricante di lacrime’ torna in libreria con un’edizione limitata in attesa del film, באתר Il Messaggero‏, 19 במרץ 2024 אנג'לה, Tutto quello che c’è da sapere sul “Fabbricante di Lacrime”, il nuovo film di Netflix: data di uscita, trama, attori, באתר genZangels‏, 20 בפברואר 2024 מרטינה מוצאטי, Nicky Passarella, Billie nel Fabbricante di Lacrime: «Dei libri leggo prima il finale, non voglio rimanere delusa», באתר קוסמופוליטן, 3 באפריל 2024 צוות האתר, “Fabbricante di lacrime” di Erin Doom è il libro più venduto in Italia nel 2022, באתר Il Libraio‏, 2 בינואר 2023 צוות האתר, Fabbricante di lacrime, opzionati diritti cinema Colorado Film, באתר Agenzia Nazionale Stampa Associata‏, 24 במאי 2022 אילריה רברינו, Iginio Straffi, il Re Mida degli schermi: “Così i nuovi Gormiti e le sirene salveranno il mondo (del cinema)”, באתר הוליווד ריפורטר, 25 בספטמבר 2023 פאולו סינפולי, Cover Story: Rainbow-Colorado Film, una sinergia vincente, באתר E-DUESSE.IT‏, 14 בספטמבר 2022 ולריה ואנטג'י, Iginio Straffi: «Ecco le mie Winx, come non le avete mai viste», באתר ואניטי פייר, 9 בנובמבר 2022 ביאטריס פגן, Il mio nome è vendetta, Iginio Straffi: "Sperimentare con i generi è una scommessa vinta", באתר Movieplayer.it‏, 18 בדצמבר 2022 ללו נאסו, Dalle Winx al Fabbricante di Lacrime: perché Iginio Straffi è primo su Netflix, באתר Il Sole 24 Ore‏, 5 במאי 2024 ולריו סממרקו, Alessandro Usai, “il nostro core business è lo spettatore”, באתר Rivista del cinematografo‏, 16 בפברואר 2023 קריסטין בזוזנובסקי, Rainbow’s Iginio Straffi Talks Winx Club Reboot, The Tearsmith Success, באתר TVKIDS‏, 17 במאי 2024 אנטוניו קואומו, Cinecittà World e Roma World: nuova stagione e ripartenza verso un futuro ambizioso, באתר Movieplayer.it‏, 8 באפריל 2023 צוות האתר, Il ponte di ferro diventa un set per il nuovo film di Alessandro Genovesi, באתר IlPescara‏, 31 במרץ 2023 מיקלה סנטורו, Al cinema piace l’Abruzzo (e viceversa), באתר L'Aquila Blog News‏, 24 באפריל 2023 אנדריאה איפוליטו, “Fabbricante di lacrime” diventa un film, Netflix pubblica l’immagine in anteprima, באתר il Gazzettino vesuviano‏, 25 בספטמבר 2023 ג'ובאנה גאלו, Caterina Ferioli, credo nelle fiabe, באתר קוסמופוליטן, 28 במרץ 2024 פאולה ד'אנג'ל, Ricordate Biondo il cantante di Amici? Presto lo vedremo sullo schermo grazie a Netflix, באתר Virali.Video‏, 8 בנובמבר 2023 ג'וליה צ'יריאצ'י, Biondo di Amici arriva su Netflix: sarà Rigel, protagonista del film “Fabbricante di lacrime”, באתר MOW - Mowmag.com‏, 22 בספטמבר 2023 מריאנה סיארנטה, Fabbricante di lacrime, il film dal romanzo di Erin Doom, trama e quando esce su Netflix, באתר Today‏, 16 בנובמבר 2023 פוסט של Rainbow CGI, ברשת החברתית אינסטגרם, 22 באפריל 2024 פרנצ'סקה פיירלאוני, Straffi, Per Winx reboot animato e film live action, באתר Agenzia Nazionale Stampa Associata‏, 6 בנובמבר 2022 ג'סי וויטוק, Netflix Italy Lines Up Projects From Stefano Mordini, Alessandro Genovesi & More, באתר Deadline Hollywood‏, 19 בספטמבר 2023 אלכס בילינגטון, First Teaser Trailer for Freaky Italian 'A Classic Horror Story' Movie, באתר FirstShowing‏, 21 במאי 2021 צוות האתר, Il mio nome è vendetta Alessandro Gassmann da 30/11 su Netflix, באתר Agenzia Nazionale Stampa Associata‏, 20 באוקטובר 2022 ג'נארו מרקו דואלו, Iginio Straffi, il Walt Disney italiano: Il mio Pinocchio è in un mondo con troppi smartphone, באתר Fanpage.it‏, 17 בספטמבר 2021 צוות האתר, Dal 4 aprile il film tratto da “Fabbricante di lacrime”: su Netflix il libro-bestseller di Erin Doom, באתר Il Libraio‏, 20 בפברואר 2024 אנני מרטין, Watch: Netflix adapts Erin Doom novel 'The Tearsmith', באתר Yahoo!‏, 14 במרץ 2024 צוות האתר, ‘The Tearsmith’ Soundtrack Album Details, באתר Film Music Reporter‏, 27 במרץ 2024 אריאדנה פינהיירו, Netflix's The Tearsmith: What songs play in the dark romance film? Here, the Soundtrack, באתר Spoiler US‏, 5 באפריל 2024 Fabbricante di lacrime - The Tearsmith (Soundtrack from the Netflix Film), באתר ספוטיפיי פדרו ארמוסידה, Fabbricante di lacrime di Alessandro Genovesi, dal romanzo di Erin Doom, è il più visto al mondo su Netflix, באתר Cinecittà News‏, 7 באפריל 2024 צוות האתר, ‘Fabbricante di Lacrime’, dal ‘boom’ di vendite dei libri al successo mondiale su Netflix, באתר DIRE‏, 7 באפריל 2024 מיכל קדוש, "חופשיים: ניסוי בבית סוהר" בנטפליקס: כשמקבלים משלוח של אוכל, אבל הרוטב נשפך בשקית, באתר מעריב אונליין, 12 באפריל 2024 פוסט של איג'יניו סטראפי, ברשת החברתית אינסטגרם, 8 באפריל 2024 טיזיאנה פנטיירי, AVPSummit 2024: i Maximo Award premiano Alessio Boni e “Fabbricante di lacrime” come eccellenze dell'audiovisivo. Tutti i vincitori, באתר Il Messaggero‏, 15 ביוני 2024 אליאנה קורטי, Netflix: 94 miliardi di ore viste nel primo semestre 2024, באתר Tivubiz‏, 19 בספטמבר 2024 ג'וליאן קלובר, Netflix reveals most-watched shows of H1 2024, באתר Broadband TV News‏, 20 בספטמבר 2024 אורורה עמידון, YA Romance The Tearsmith Plays it Safe, באתר Paste‏, 4 באפריל 2024 צ'יקה בלוני, SU NETFLIX: PERCHÉ ‘IL FABBRICANTE DI LACRIME’ NON È ‘TWILIGHT’ (PURTROPPO…), באתר Style Magazine‏, 4 באפריל 2024 דמיאנו פנאטוני, Fabbricante di lacrime, la recensione: uno young adult fin troppo enfatizzato, באתר Movieplayer.it‏, 3 באפריל 2024 מריאנה סיארנטה, Che delusione il film Fabbricante di lacrime, באתר Today‏, 4 באפריל 2024 קיארה פולי, Fabbricante di lacrime: su Netflix arriva il film tratto dal fenomeno letterario per adolescenti, באתר Gamesurf‏, 3 באפריל 2024 אלזה אונגרי, “Fabbricante di lacrime” sbarca su Netflix. E il film dal bestseller di Erin Doom è molto buono, באתר IO Donna‏, 4 באפריל 2024 אלטרה ברנאצ'יני, Iginio Straffi, il Fabbricante di trionfi: "I ragazzini di tutto il mondo credono sempre nell’amore. Noi italiani al top di Netflix", באתר QN Quotidiano Nazionale‏, 29 באפריל 2024